Ministru kabineta noteikumu projekta „Grozījumi Ministru kabineta 2005.gada 22.februāra noteikumos Nr.138 „Valsts asinsdonoru centra nolikums”” anotācija

|  |
| --- |
|  I Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Grozījumi Ministru kabineta 2005.gada 22.februāra noteikumos Nr.138 „Valsts asinsdonoru centra nolikums”” (turpmāk – noteikumu projekts) izstrādāts saskaņā ar Valsts pārvaldes iekārtas likuma 16.panta pirmo daļu. |
| 2. | Pašreizējā situācija un problēmas | Ministru kabineta 2005.gada 22.februāra noteikumi Nr.138 „Valsts asinsdonoru centra nolikums” (turpmāk – noteikumi Nr.138) nosaka Valsts asinsdonoru centra (turpmāk – centrs) darbību.Noteikumu Nr.138 4.9.apakšpunkts nosaka, ka centrs tam noteikto funkciju izpildei „administrē asins un asins komponentu sagatavošanai piešķirtos valsts budžeta līdzekļus”. Lai nodrošinātu minētā uzdevuma par rīcību ar valsts budžeta līdzekļiem konkrēto centra funkciju nodrošināšanai izpildi, centrs slēdz līgumus ar ārstniecības iestādēm par asins un asins komponentu sagatavošanu.Sakarā ar minēto kompetenci centra direktoram kā tiešās valsts pārvaldes iestādes vadītājam piešķirams valsts civildienesta ierēdņa statuss, tādēļ nolikumā ietverama norma, ka direktors ir valsts civildienesta ierēdnis. Nolikumā precizējamas normas par centra direktora vietnieku statusu, kā arī centra struktūrvienību amatpersonu un direktora izdoto administratīvo aktu un faktiskās rīcības apstrīdēšanas un pārsūdzēšanas kārtību atbilstoši Administratīvā procesa likumam.Lai nodrošinātu konkursa izsludināšanu uz centra direktora (direktora vietnieka) valsts civildienesta ierēdņa amatu, nepieciešams noteikt, ka noteikumu projekts stājas spēkā ar 2014.gada 1.februāri. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekta mērķis ir precizēt noteikumos Nr.138 ietvertos centra darbības jautājumus par centra direktora un direktora vietnieku statusu un centra struktūrvienību amatpersonu un direktora izdoto administratīvo aktu un faktiskās rīcības apstrīdēšanas un pārsūdzēšanas kārtību. Noteikumu projekts precizē III. nodaļas nosaukumu, kā arī noteikumu Nr.138 6.punktā nosaka, ka centra direktors un direktora vietnieki ir valsts civildienesta ierēdņi, un atbilstoši Valsts civildienesta likumam precizē kārtību direktora iecelšanai amatā un atbrīvošanai no amata. Noteikumu projekts noteikumu Nr.138 10. un 11.punktā precizē centra amatpersonu lēmumu pārsūdzības un apstrīdēšanas kārtību.Lai nodrošinātu konkursa izsludināšanu uz centra direktora (direktora vietnieka) valsts civildienesta ierēdņa amatu, noteikumu projekta 2.punktā ietverta norma, ka noteikumu projekts stājas spēkā ar 2014.gada 1.februāri.Noteikumu projekts atrisinās šās sadaļas 2.punktā minētās problēmas. |
| 5. | Projekta izstrādē iesaistītās institūcijas  | Valsts asinsdonoru centrs |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo noteikumu projekts precizē centra darbības jautājumus par centra darbības organizāciju, tajā skaitā centra struktūrvienību amatpersonu un direktora izdoto administratīvo aktu un faktiskās rīcības apstrīdēšanas un pārsūdzēšanas kārtību. Noteikumu projektam nav tiešas ietekmes uz sabiedrību. |
| 7. | Cita informācija | Noteikumu projektam nav ietekmes uz valsts budžetu, ietvertās normas tiks īstenotas centram piešķirto valsts budžeta līdzekļu ietvaros. |

|  |
| --- |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa |  Centra direktors un direktora vietnieki, kuriem tiek noteikts valsts civildienesta ierēdņa statuss |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar |
|  3. |  Tiesiskā regulējuma finansiālā ietekme | Noteikumu projektā paredzētais valsts civildienesta ierēdņa statusa noteikšana centra direktoram un direktora vietniekiem nerada finansiālu ietekmi uz centra budžetu. |
|  4. |  Tiesiskā regulējuma nefinansiālā ietekme | Valsts civildienesta ierēdņa statusa noteikšana centra direktoram un direktora vietniekiem.Noteikumu projekts atbilstoši Valsts civildienesta likumam precizē kārtību direktora iecelšanai amatā un atbrīvošanai no amata. Noteikumu projekts atbilstoši Administratīvā procesa likumā ietvertajai terminoloģijai noteikumu Nr.138 10. un 11.punktā precizē centra amatpersonu lēmumu apstrīdēšanas un pārsūdzības kārtību. |
|  5. |  Administratīvās procedūras raksturojums | Projekts atbilstoši Administratīvā procesa likumā ietvertajai terminoloģijai noteikumu Nr.138 10. un 11.punktā precizē centra amatpersonu lēmumu pārsūdzības un apstrīdēšanas kārtību. Pēc būtības administratīvā procedūra netiek grozīta. |
|  6. |  Administratīvo izmaksu monetārs novērtējums | Noteikumu projekts šo jomu neskar |
|  7. |  Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Noteikumu projekta izpildi nodrošinās Valsts asinsdonoru centrs  |
|  2. | Projekta izpildes ietekme uz pārvaldes funkcijām | Noteikumu projekts šo jomu neskar |
|  3. | Projekta izpildes ietekme uz pārvaldes institucionālo struktūru.Jaunu institūciju izveide | Noteikumu projekts šo jomu neskar. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija | Noteikumu projekts šo jomu neskar. |
|  5. | Projekta izpildes ietekme uz pārvaldes institucionālo struktūru.Esošu institūciju reorganizācija | Noteikumu projekts šo jomu neskar. |
|  6. |  Cita informācija | Nav |

Anotācijas III., IV.,V. un VI. sadaļa – projekts šīs jomas neskar.

Veselības ministre I.Circene

19.11.2013 12:43

678

Ieva.Brūvere,

67876061, Ieva.Bruvere@vm.gov.lv